“The Equalizer 3” Bakal Mengandingkan Semula Dakota Fanning & Denzel Washington
Selepas menyentuh hati penonton menerusi hubungan dinamik bapa-anak dalam filem klasik Man on Fire arahan Tony Scott, nampaknya Denzel Washington dan Dakota Fanning bakal mencipta semula gandingan mereka dalam filem terbaru Sony Pictures The Equalizer 3. Menurut Deadline, bintang War of the World, The Alienist, Dakota Fanning disahkan menyertai barisan pelakon filem ketiga The Equalizer itu.  War of the World, The Alienist,  Fanning akan bergandingan semula dengan pemenang 2x Anugerah Akademi, Danzel Washington (Training Day), yang kembali sebagai Robert McCall. Ini merupakan perjumpaan semula pertama mereka selepas hampir dua puluh tahun, dan ia sudah tentu menambah keseronokkan pada sekuel akan datang kerana penonton pastinya gembira melihat pasangan itu kembali bergandingan di layar perak. Butiran plot masih belum didedahkan, tetapi pengarah Antoine Fuqua (The Terminal List; Training Day) dan penulis skrip Richard Wenk (The Equalizer; The Equalizer 2) akan kembali untuk ansuran tiga. Tarikh penggambaran juga masih belum diberikan, tetapi dijangka akan bermula pada akhir tahun ini kerana Sony telah menetapkan tarikh tayang pada tahun hadapan. Kedua-dua The Equalizer dan The Equalizer 2 telah mengecapi kejayaan box office, dengan ansuran pertama mengutip $192.3 juta di seluruh dunia manakala yang kedua memperoleh $190.4 juta di seluruh dunia. Dengan penglibatan Fanning, kemungkinan filem ketiga akan menjadi yang terbesar kerana penonton tidak sabar untuk melihat kedua-dua bintang itu muncul semula di layar perak.  The Equalizer 3 akan ditayangkan di pawagam pada 1 September, 2023